Fernandel

Fernand Joseph Désiré Contandin, kjent under kunstnernavnet Fernandel (født 8. mai 1903 i Marseille i Frankrike, død 26. februar 1971 i Paris) var en fransk komiker, skuespiller og sanger.

 Liv og virke
 Bakgrunn 
Han var sønn av foreldre som begge opptrådte som underholdere i vaudevilleens storhetstid, en musikkteaterstil som var populær rundt 1900. De lot ham opptre på scenen allerede i barndommen. Faren, Denis Contandin, opptrådte under kunstnernavnet Sined. To av hans søsken havnet på den kunstneriske løpebane, broren Francis under kunstnernavnet Fransined og broren Marcel som Marcel Sined. 

I ungdomsårene klarte Fernandel å holde hodet over vann med tilfeldig arbeid. Han fikk etterhvert erfaring som amatørkomiker mens han forsørget seg som bankmann, havnearbeider og kontoransatt hos farens grossistfirma.

 Karriere
Som 21-åring opptrådte han i hjembyens caféer.

Fra 1922 av arbeidet han profesjonelt som skuespiller og ble populær i revyer og operetter. Filmdebuten fant sted i 1930. Han hadde en rekke mindre roller før han i 1932 vant berømmelse i Frankrike for en dramatisk rolle i filmatiseringen av Guy de Maupassants Le Rosier de Madame Husson. Han fortsatte sporadisk med ikke-komiske roller, men er mest husket i dag som en begavet komiker. 

Fernandel fikk sitt internasjonale gjennombrudd som presten i filmen Don Camillos lille verden (1952). Dette begynte en filmserie som ble populær ikke bare i Frankrike, men også i USA, England, og mange andre land. Fernandel ble med sitt lange, alvorlige ansikt, hesteaktige glis, og sjenerte, men samtidig frekke oppførsel, for mange kinogjengere et bilde av den typiske franskmann.

Han døde av lungekreft under innspillingen av det som var tiltenkt som den sjette og siste filmen i serien om Don Camillo.

Han ble gravlagt på cimetière de Passy i Paris.

 Filmografi i utvalg 
Årnorsk titteloriginaltittelregissør1931-On purge bébéJean Renoir1932Sjømannens sangLe chant du marinCarmine Gallone1932Lilas' hjerteCœur de lilasAnatole Litvak1937Et ballkortUn carnet de balJulien Duvivier1938ShanghaietErnest le rebelleChristian-Jaque1938Jorden rundt for fem øreLes 5 sous de LavarèdeMaurice Cammage1939Det er nattFric-FracMaurice Lehmann, Claude Autant-Lara1950SøvngjengerenBoniface SomnambuleMaurice Labro1951Det røde vertshusL'auberge rougeClaude Autant-Lara1952Forbuden fruktLe fruit défenduHenri Verneuil1952Don Camillos lille verdenLe petit monde de Don CamilloJulien Duvivier1952Don Camillo vender tilbakeLe retour de Don CamilloJulien Duvivier1952DamefrisørenCoiffeur pour damesJean Boyer1953Samfunnets fiende nr. 1L'ennemi public no 1Henri Verneuil1953Den glade bakerLe Boulanger de ValorgueHenri Verneuil1953CarnavalCarnavalHenri Verneuil1954Vår, høst og kjærlighetLe printemps, l'automne et l'amourGilles Grangier1954Frøken NitoucheMam'zelle NitoucheYves Allégret1954FemlingeneLe mouton a cinq pattesHenri Verneuil1954Ali-Baba og de 40 røvereAli-Baba et les 40 voleursJacques Becker1955Vår, høst og kjærlighetLe printemps, l'automne et l'amourGilles Grangier1955Don Camillo og den ærverdige PepponeDon Camillo e l'onorevole PepponeCarmine Gallone1956Jorden rundt på 80 dagerAround the World in 80 DaysMichael Anderson, Kevin McClory1956Den glade dameskredderLe couturier de ces damesJean Boyer1957Utflukt til paradisEra di venerdi 17Mario Soldati1958Loven er lovenLa loi c'est la loiChristian-Jaque1968Ferie i ParisParis HolidayGerd Oswald1959Fernandel gjør kuvendingLa vache et le prisonnierHenri Verneuil1961Don Camillo ser rødtDon Camillo monsignore... ma non troppo 1961Dynamit-JackDynamite JackJean Bastia1962Vi er alle syndereLe Diable et les Dix Commandements

 Referanser 

Eksterne lenker  


Kategori:Franske skuespillere
Kategori:komikere
Kategori:Franske sangere
Kategori:Personer fra Marseille